
Avaliku ürituse „Noortepäev” loa taotluse rahuldamine
1. Asjaolud ja menetluse käik

02.08.2010.a. esitas Narva Noortekeskus, reg. kood 75008723 Narva Linnavalitsuse Linnavara- ja Majandusametile avaliku ürituse loa taotluse.

Narva Noortekeskus kavandab viia läbi  12.08.2010 kellaajal 11.00 – 17.00 Narva linnas avalikkusele suunatud ürituse „Noortepäev“. Sihtgrupiks on linnaelanikud ja külalised. Eeldatav maksimaalne osavõtjate arv on 200 inimest. Üritusest osavõtt on kõigile huvilistele tasuta. Alkohoolsete jookide jaemüük ei toimu. Üritus viiakse läbi võistluste vormis mille jooksul võistlevad töömalevad külalistega Tallinnast, Maardust, Hiiumaalt.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub Narva Noortekeskuse loa taotlus avaliku ürituse „Noortepäev ” korraldamiseks rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Narva Noortekeskuse taotlus avaliku ürituse „Noortepäev ” läbiviimiseks. 

3.2. Avaliku ürituse korraldajaks on Narva Noortekeskus, reg. kood 75008723, Vestervalli 9, Narva, tel. 3591629
3.3. Ürituse läbiviimise kohaks on kraav (X:6589762 Y:738282) Tuleviku tänaval ja skeit park (X:6588309 Y:737868) Kreenholmi tänaval .
3.4. Avalik üritus algab 12.08.2010.a. kell 11.00 ning lõpeb 12.08.2010 kell 17.00.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus teatavaks Narva Noortekeskusele. 
4.2. Korraldus jõustub teatavakstegemisest.
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

